**Steven George Gerrard** (sündinud 30. mail 1980 Inglismaal Merseyside'i linnkrahvkonna Whistonis) on Inglismaa endine jalgpallur ja praegune jalgpallitreener.

Ta mängis Inglismaa jalgpallikoondises aastatel 2000–2014. Suurema osa klubikarjäärist mängis ta Inglismaa Premier League'i klubis Liverpool FC. Klubikarjääri lõpetas ta Major League Socceri klubis Los Angeles Galaxy.

2023. aastast on ta Saudi Araabia kõrgliiga klubi Ettifaq FC peatreener.

Klubid
------

1. augustist 1998 kuni 2015. aastani mängis Gerrard Liverpoolis.

13. aprillil 2008 mängis ta 300. mängu Liverpooli meeskonnas Premier League'is Blackburni Roversi vastu. Liverpool võitis selle 3:1 ja Gerrard lõi avavärava.

10. märtsil 2009 mängis ta oma 100. mängu Liverpooli meeskonnas rahvusvahelises sarjas Madridi Reali vastu. Liverpool võitis selle 4:0 ja Gerrard lõi 2 väravat.

22. märtsil 2009 tegi Gerrard oma esimese kübaratriki Premier League'is 5:0 võidumängus Aston Villa üle.

7. jaanuaril 2015 teatas Los Angeles Galaxy Steven Gerrardi üleminekust Liverpoolist hinnanguliselt 9 miljoni USA dollari eest. Debüüdi klubis tegi ta 11. juulil sõprusmängus Mehhiko klubiga Club Américaga. Ta sai väljakul olla terve esimese poolaja. Debüüdi USA kõrgliigas tegi ta 17. juulil 2015 mängus San Jose Earthquakesiga, lüües ühe värava.

24. novembril 2016 teatas Gerrard karjääri lõpetamisest.

Inglismaa jalgpallikoondises
----------------------------

Koondises tegi Gerrard debüüdi 31. mail 2000, kui kodus mängiti Ukrainaga ja võideti 2:0. Esimese värava lõi ta Inglismaa kasuks 1. septembril 2001, kui võideti Saksamaad 5:1.

Euroopa 2000. aasta meistrivõistlustel osales ta ühes mängus, vahetusmängijana Saksamaa vastu. Inglismaa võitis selle mängu 1:0, kuid kukkus alagrupist välja.

Euroopa 2004. aasta meistrivõistlustel alustas Gerrard juba pidevalt algkoosseisus. Ta lõi ka ühe värava: Šveitsi vastu. Inglismaa kaotas veerandfinaalis penaltitega Portugalile.

2006. aasta maailmameistrivõistlustel lõi Gerrard kaks väravat, Trinidadi ja Tobago ning Rootsi vastu. Seevastu veerandfinaalis, kus Inglismaa taas kohtus Portugaliga ja mäng lõppes taas penaltite löömisega, oli Gerrard üks kolmest, kelle penalti Portugali väravavaht Ricardo Pereira tõrjus, lükates nii Inglismaa välja.

21. juulil 2014 teatas ta pärast ebaõnnestunud maailmameistrivõistlusi koondisekarjääri lõpetamisest. Ta esindas Inglismaad 114 mängus ja lõi 21 väravat.

Treenerina
----------

Gerrard lõpetas mängijakarjääri 2016. aastal ning juba aasta hiljem hakkas tegutsema treenerina. Pärast Liverpooli noortemeeskondade juhendamist määrati ta 2018. aastal Šoti kõrgliiga klubi Rangers FC peatreeneriks.

Aastatel 2021–2022 juhendas ta Inglismaa kõrgliiga meeskonda Aston Villa.

Suvel 2023 sõlmis ta lepingu Saudi Araabia klubiga Ettifaq.

Isiklikku
---------

Steven Gerrard on 183 cm pikk ja kaalub 79 kg.

Stevenil on vanem vend Paul, kes ei ole Everton FC endine väravavaht Paul Gerrard. Küll on jalgpallur tema onupoeg Anthony Gerrard, kes mängib Wallsalli meeskonnas.

Gerrard on abielus moeajakirjanik Alex Curraniga. Nad abiellusid 16. juunil 2007.

Septembris 2006 avaldas ta oma eluloo "Gerrard: My Autobiography", mis samal aastal valiti Suurbritannia raamatuauhindade jagamisel aasta spordiraamatuks.

Viited
------

1. ↑  Baxter, Kevin (7. jaanuar 2015). "Galaxy announces Steven Gerrard's 18-month deal on Wednesday". Los Angeles Times. Vaadatud 24.07.2015
2. ↑  "Steven Gerrard tegi LA Galaxy eest debüüdi". ERR Sport. 12. juuli 2015. Vaadatud 24.07.2015
3. ↑  "LA Galaxy 5–2 San Jose Earthquakes: Gerrard scores and assists on MLS debut". goal.com. 18. juuli 2015. Vaadatud 24.07.2015
4. ↑  "Steven Gerrard RETIRES from international football after World Cup disappointment". Daily Mail. 21. juuli 2014. Vaadatud 24.07.2015

| * v
* r
UEFA sümboolne koosseis 2012. aasta EM-il |
| --- |
| Väravavahid | 

Itaalia Gianluigi Buffon
Hispaania Iker Casillas
Saksamaa Manuel Neuer
 |
| Kaitsjad | 

Hispaania Gerard Piqué
Portugal Fábio Coentrão
Saksamaa Philipp Lahm
Portugal Pepe
Hispaania Sergio Ramos
Hispaania Jordi Alba
 |
| Poolkaitsjad | 

Itaalia Daniele De Rossi
Inglismaa Steven Gerrard
Hispaania Xavi
Hispaania Andrés Iniesta
Saksamaa Sami Khedira
Hispaania Sergio Busquets
Saksamaa Mesut Özil
Itaalia Andrea Pirlo
Hispaania Xabi Alonso
 |
| Ründajad | 

Itaalia Mario Balotelli
Hispaania Cesc Fàbregas
Portugal Cristiano Ronaldo
Rootsi Zlatan Ibrahimović
Hispaania David Silva
 |

| * v
* r
Inglismaa koondis  –  2010. aasta jalgpalli maailmameistrivõistlused |
| --- |
| 

* 1 James
* 2 Johnson
* 3 A. Cole
* 4 Gerrard (c)
* 5 Dawson
* 6 Terry
* 7 Lennon
* 8 Lampard
* 9 Crouch
* 10 Rooney
* 11 J. Cole
* 12 Green
* 13 Warnock
* 14 Barry
* 15 Upson
* 16 Milner
* 17 Wright-Phillips
* 18 Carragher
* 19 Defoe
* 20 King
* 21 Heskey
* 22 Carrick
* 23 Hart
* Treener: Capello

 | Inglismaa |

| * v
* r
Inglismaa koondis  –  UEFA Euro 2012 |
| --- |
| 

* 1 Hart
* 2 Johnson
* 3 Cole
* 4 Gerrard (c)
* 5 Kelly
* 6 Terry
* 7 Walcott
* 8 Henderson
* 9 Carroll
* 10 Rooney
* 11 Young
* 12 Baines
* 13 Green
* 14 Jones
* 15 Lescott
* 16 Milner
* 17 Parker
* 18 Jagielka
* 19 Downing
* 20 Oxlade-Chamberlain
* 21 Defoe
* 22 Welbeck
* 23 Butland
* Treener: Hodgson

 | Inglismaa |

| * v
* r
Inglismaa koondis  –  2014. aasta jalgpalli maailmameistrivõistlused |
| --- |
| 

* 1 Hart
* 2 Johnson
* 3 Baines
* 4 Gerrard (c)
* 5 Cahill
* 6 Jagielka
* 7 Wilshere
* 8 Lampard
* 9 Sturridge
* 10 Rooney
* 11 Welbeck
* 12 Smalling
* 13 Foster
* 14 Henderson
* 15 Oxlade-Chamberlain
* 16 Jones
* 17 Milner
* 18 Lambert
* 19 Sterling
* 20 Lallana
* 21 Barkley
* 22 Forster
* 23 Shaw
* Treener: Hodgson

 | Inglismaa |